als_Latn dik_Latn sag_Latn
Kryetari i Parlamentit Ilir Meta ftoi opozitën për të marrë pjesë në procesin e ngritjes së dy komisioneve hetimore parlamentare që Kuvendi vendosi të ngrihen seancën e fundit plenare pas kërkesës që ajo vetë bëri si kusht për kthimin në Kuvend.
Sipas Metës, shumica është e angazhuar për bashkëpunimin me opozitën në kuadër të reformave për integrimin e vendit.
“Opozita ka të drejtë të bëjë kërkesa nga më të ndryshmet, por besoj se vendimi i Kuvendit tregon maksimumin e përgjegjshmërisë për t’i krijuar hapësirat që ajo të përmbushë funksionet e saj në këtë sistem demokratik, që duhet t’i dalim vetë për zot në kuptimin e marrjes së përgjegjësive. Nuk marrim askënd për dore për të zbatuar rregullat”, tha Meta.
als_Latn als_Latn als_Latn